2. ลักษณะการประกอบธุรกิจ

1.  ความเป็นมาและการเปลี่ยนแปลงที่สำคัญ

บริษัท อีสต์โคสท์เฟอร์นิเทค จำกัด (มหาชน) (East Coast Furnitech Public Company
Limited) (“บริษัท” หรือ “ECF”) จดทะเบียนก่อตั้งขึ้นเมื่อวันที่ 12 ตุลาคม 2542
ด้วยทุนจดทะเบียนเริ่มแรก 6,000,000 บาท (หกล้านบาทถ้วน)
โดยในช่วงแรกมีวัตถุประสงค์การก่อตั้งขึ้นเพื่อประกอบธุรกิจเป็นผู้ผลิตและจำหน่ายเฟอร์นิเจอร์ไม้ปาร์ติเคิลบอร์ดแบบประกอบด้วยตนเอง
ภายใต้การบริหารงานโดยกลุ่มนักธุรกิจคนไทยนำโดยนายวัลลภ สุขสวัสดิ์
ในฐานะผู้ถือหุ้นรายใหญ่ในปัจจุบัน
และครอบครัวสุขสวัสดิ์ซึ่งเป็นผู้ก่อตั้งและบุกเบิกธุรกิจการผลิตและจัดจำหน่ายเฟอร์นิเจอร์มาตั้งแต่ช่วงปี
2535 โดยมีประวัติความเป็นมาเกี่ยวกับธุรกิจของกลุ่มอีสต์โคสท์ ดังนี้

ในปี 2535 กลุ่มผู้บริหารหรือกลุ่มครอบครัวสุขสวัสดิ์ นำโดยนายวัลลภ สุขสวัสดิ์ ได้ก่อตั้ง บริษัท
อีสต์โคสท์อุตสาหกรรม จำกัด (ECI) ขึ้นในปีดังกล่าวและถือเป็นนิติบุคคลแห่งแรกของกลุ่มอีสต์โคสท์
โดยจดทะเบียนก่อตั้งขึ้นเพื่อประกอบธุรกิจโรงเลื่อย โรงอบ ไม้ยางพาราแปรรูป
และผลิตและจำหน่ายเฟอร์นิเจอร์ไม้ยางพารา รวมถึงการเป็นผู้จำหน่ายเฟอร์นิเจอร์
เพื่อการตกแต่งสำนักงานและที่อยู่อาศัยโดยส่วนใหญ่เป็นการค้าปลีกโดยตรงกับลูกค้า
และมีบางส่วนที่จำหน่ายผ่านบริษัทผู้จัดจำหน่ายเฟอร์นิเจอร์

ในปี 2539 ได้จดทะเบียนก่อตั้ง บริษัท อีสต์โคสท์ดีไซน์ จำกัด (ECD)
ขึ้นเพื่อประกอบธุรกิจหลักเป็นผู้ผลิตและจำหน่ายเฟอร์นิเจอร์ทั้งในประเทศและต่างประเทศ
และประกอบกิจการนำเข้าหรือส่งออกเฟอร์นิเจอร์ทุกชนิดตลอดจนวัสดุอุปกรณ์ที่เกี่ยวข้อง
โดยย้ายฐานการผลิตจาก ECI
ในส่วนของการประกอบกิจการผู้ผลิตและจำหน่ายเฟอร์นิเจอร์ไม้ยางพาราจาก ECI มาไว้ที่ ECD
โดยวิธีการซื้อทรัพย์สิน
และเพื่อประโยชน์ในการขอรับการส่งเสริมการลงทุนจากคณะกรรมการส่งเสริมการลงทุน (BOI)
โดยต่อมาทาง ECD ได้รับการส่งเสริมการลงทุนในส่วนการผลิตเฟอร์นิเจอร์จากไม้ยางพารา
สำหรับ ECI ภายหลังจากการขายทรัพย์สินให้ ECD แล้ว ECI
ได้เปลี่ยนรูปแบบการดำเนินธุรกิจมาเป็นผู้จำหน่ายเฟอร์นิเจอร์เพียงอย่างเดียว
โดยดูแลในด้านการตลาด และรับผิดชอบสาขาและโชว์รูมเพื่อการจัดแสดงสินค้าและจำหน่าย
ภายใต้ตราสินค้า “ELEGA” ซึ่งเป็นตราสินค้าสำหรับเฟอร์นิเจอร์ไม้ยางพาราที่ทางบริษัทเป็นผู้ผลิต
และเฟอร์นิเจอร์ไม้จริงที่สั่งซื้อมาทั้งจากในประเทศและนำเข้าจากต่างประเทศเพื่อจำหน่าย
โดยมีพื้นที่เช่าเพื่อใช้เป็นโชว์รูม ตั้งอยู่ในอินเด็กซ์ ลีฟวิ่ง มอลล์ (Index Living Mall)
และโฮมโปร (Home Pro) โดยมีจำนวนสาขา ณ วันที่ 31 ธันวาคม 2555 รวมทั้งสิ้น 15 สาขา

ต่อมาในปี 2542 ได้จดทะเบียนก่อตั้ง บริษัท อีสต์โคสท์เฟอร์นิเทค จำกัด (ECF) ขึ้น
เพื่อประกอบธุรกิจหลักเป็นผู้ผลิตและจำหน่ายเฟอร์นิเจอร์ไม้ปาร์ติเคิลบอร์ดแบบประกอบด้วยตัวเอง
ซึ่งขณะนั้นกระแสความนิยมในเฟอร์นิเจอร์ไม้ปาร์ติเคิลบอร์ดกำลังเพิ่มขึ้นอย่างมาก โดยต่อมา ECF
เป็นบริษัทที่ได้รับการส่งเสริมการลงทุน

หลังจากนั้นในช่วงปี 2545 ได้ดำเนินการจดทะเบียนก่อตั้งบริษัทขึ้นอีก 2 แห่ง ได้แก่ บริษัท วี -
ชัท เดคคอร์ จำกัด (VCD) เพื่อประกอบธุรกิจหลักเป็นผู้ผลิตและจำหน่ายกระดาษปิดผิวไม้
และให้บริการตัดแผ่นปิดขอบไม้ (พีวีซี) เพื่อจำหน่ายให้แก่โรงงานผลิตเฟอร์นิเจอร์ทั่วไป
และในปีเดียวกันได้ก่อตั้ง บริษัท วี - ชัท อินดัสทรี จำกัด (VCI)
เพื่อประกอบธุรกิจหลักเป็นผู้ผลิตและจำหน่ายไม้ยางพาราแปรรูปอบแห้ง
ซึ่งเป็นการย้ายฐานการผลิตจาก ECD มาไว้ที่ VCI โดยวิธีการซื้อทรัพย์สิน โดยต่อมา VCI
เป็นบริษัทที่ได้รับการส่งเสริมการลงทุน

โครงสร้างการถือหุ้น ในบริษัท อีสต์โคสท์อุตสาหกรรม จำกัด (ECI) บริษัท อีสต์โคสท์ดีไซน์ จำกัด
(ECD) บริษัท อีสต์โคสท์เฟอร์นิเทค จำกัด (ECF) บริษัท วี - ชัท เดคคอร์ จำกัด (VCD) และ
บริษัท วี - ชัท อินดัสทรี จำกัด (VCI) ประกอบด้วยครอบครัวสุขสวัสดิ์
เป็นผู้ถือหุ้นในสัดส่วนร้อยละ 99.99 และเป็นกรรมการ ผู้บริหาร และผู้มีอำนาจควบคุมในทุกบริษัท

ทั้งนี้สาเหตุของการก่อตั้งบริษัทหลายแห่งขึ้นในลักษณะดังกล่าวเพื่อประโยชน์ทางด้านการขอรับการสนับสนุนการส่งเสริมการลงทุนจากคณะกรรมการส่งเสริมการลงทุน
(BOI) เป็นสำคัญ การก่อตั้งกลุ่มบริษัทดังกล่าว รวมเรียกว่า กลุ่มบริษัทอีสต์โคสท์ (East Coast
Group) สามารถสรุปลักษณะการดำเนินธุรกิจในแต่ละบริษัท
ก่อนการจัดโครงสร้างกลุ่มบริษัทในช่วงปี 2553 ได้ดังนี้

  -------------------------------------------------------------------------------------------------------------------------------
  บริษัท                              ลักษณะการดำเนินธุรกิจ
  --------------------------------- ---------------------------------------------------------------------------------------------
  1. บริษัท อีสต์โคสท์เฟอร์นิเทค จำกัด      ผลิตและจำหน่ายเฟอร์นิเจอร์ไม้ปาร์ติเคิลบอร์ด
  (ECF)                             

  2. บริษัท อีสต์โคสท์ดีไซน์ จำกัด (ECD)    ผลิตและจำหน่ายเฟอร์นิเจอร์ไม้ยางพารา

  3. บริษัท อีสต์โคสท์อุตสาหกรรม จำกัด     ธุรกิจซื้อมา – จำหน่ายไป ผลิตภัณฑ์เฟอร์นิเจอร์ไม้ยางพาราที่ทางบริษัทเป็นผู้ผลิตเอง
  (ECI)                             และเฟอร์นิเจอร์ไม้จริงที่สั่งซื้อมาทั้งจากในประเทศและนำเข้าจากต่างประเทศโดยจำหน่ายผ่านโชว์รูมที่เป็นพื้นที่เช่าของบริษัท

  4. บริษัท วี - ชัท เดคคอร์ จำกัด (VCD)  ผลิตและจำหน่ายกระดาษปิดผิวไม้ และให้บริการตัดแผ่นปิดขอบไม้ (พีวีซี) เพื่อใช้ประกอบในการผลิตเฟอร์นิเจอร์

  5. บริษัท วี - ชัท อินดัสทรี จำกัด (VCI)  ผลิตและจำหน่ายไม้ยางพาราแปรรูปอบแห้ง
  -------------------------------------------------------------------------------------------------------------------------------

ต่อมา ในช่วงปี 2553
ผู้บริหารกลุ่มบริษัทอีสต์โคสท์ได้วางแผนสำหรับการเตรียมตัวในการพัฒนาจากบริษัทจำกัดเป็นบริษัทมหาชนจำกัดเพื่อเข้าเป็นบริษัทจดทะเบียนในตลาดหลักทรัพย์
เอ็ม เอ ไอ (mai)
ทางบริษัทจึงได้ดำเนินการปรับโครงสร้างการดำเนินธุรกิจและการเงินภายในกลุ่มบริษัทอีสต์โคสท์ใหม่
โดยใช้รูปแบบการปรับปรุงโครงสร้างการดำเนินงานและการเงินของแต่ละบริษัทรวม 4 บริษัท
(ECD ECI VCD และ VCI)
ให้มาอยู่ภายใต้การควบคุมด้วยวิธีการเข้าซื้อทรัพย์สินที่ใช้ในการดำเนินธุรกิจของแต่ละบริษัทมาไว้ที่
บริษัท อีสต์โคสท์เฟอร์นิเทค จำกัด (ECF) เพียงแห่งเดียว
วิธีการดังกล่าวครอบคลุมถึงการโอนสายการผลิตสินค้า การจำหน่ายสินค้าสำเร็จรูป
สินค้าระหว่างผลิต วัตถุดิบ วัสดุสิ้นเปลือง เครื่องจักรและอุปกรณ์ รวมถึงอาคาร
และสินทรัพย์ถาวรอื่น ๆ ของทั้ง 4 บริษัท มาให้แก่ ECF ในราคาซื้อขายสำหรับอาคาร
เครื่องจักรและอุปกรณ์ตามวิธีการประเมินที่ดำเนินการโดยบริษัทประเมินมูลค่าทรัพย์สินที่ได้รับความเห็นชอบจากสมาคมนักประเมินราคาอิสระไทย
(TVA) และ สมาคมผู้ประเมินค่าทรัพย์สินแห่งประเทศไทย (VAT)
และดำเนินการจ่ายชำระคืนหนี้เงินกู้ยืมระหว่างกันให้เสร็จเรียบร้อย
ซึ่งในขณะนั้นการจัดรูปแบบโครงสร้างดังกล่าว
เป็นไปเพื่อคำนึงถึงประโยชน์ในการเตรียมตัวสำหรับเข้าเป็นบริษัทจดทะเบียนในตลาดหลักทรัพย์
เอ็ม เอ ไอ (mai) เพื่อขจัดปัญหารายการระหว่างกัน (Connected Transaction)
ปัญหาความขัดแย้งทางผลประโยชน์ (Conflict of Interest)
และเพื่อให้การดำเนินธุรกิจเกิดประสิทธิภาพสูงสุดเป็นสำคัญ นอกจากนี้ สาเหตุที่เลือกให้บริษัท
อีสต์โคสต์เฟอร์นิเทค จำกัด เป็นบริษัทหลักที่จะเตรียมตัวเพื่อเข้าเป็นบริษัทจดทะเบียน
เนื่องจากมีรูปแบบการดำเนินธุรกิจหลักคือ
การเป็นผู้ผลิตและจำหน่ายเฟอร์นิเจอร์ประเภทไม้ปาร์ติเคิลบอร์ด
ซึ่งมีอัตราการเติบโตของรายได้จากการขายที่ดีขึ้นอย่างต่อเนื่อง
มีรายได้จากการขายสูงสุดและมีผลการดำเนินงานที่ดีกว่าบริษัทอื่น ๆ ในกลุ่ม
ประกอบกับยังมีช่วงเวลาที่ได้รับการส่งเสริมการลงทุน (BOI) เหลืออยู่
ในขณะที่บริษัทอื่นในกลุ่มได้ใช้สิทธิจากการส่งเสริมการลงทุนครบถ้วนตามกำหนดเวลา

การปรับโครงสร้างการดำเนินธุรกิจภายในกลุ่มบริษัทอีสต์โคสท์ดังกล่าว
ไม่ส่งผลกระทบให้เกิดการเปลี่ยนแปลงที่สำคัญต่ออำนาจในการควบคุมบริษัท โครงสร้างการถือหุ้น
และการจัดการแต่อย่างใด และภายหลังจากที่ ECF
ได้ดำเนินการเข้าซื้อทรัพย์สินที่ใช้ในการดำเนินธุรกิจ และโอนพนักงานทั้งหมดจาก 4
บริษัทดังกล่าวเป็นที่เรียบร้อย ที่ประชุมคณะกรรมการบริษัททั้ง 4 บริษัท
ได้จัดการประชุมเพื่อมีมติพิจารณากำหนดนโยบายการดำเนินธุรกิจของทั้ง 4
บริษัทขึ้นในช่วงเดือนกันยายน ปี 2555
เพื่อเป็นการป้องกันความขัดแย้งทางผลประโยชน์ที่อาจเกิดขึ้นในอนาคต
โดยมีมติจากที่ประชุมคณะกรรมการบริษัท
”พิจารณาและเห็นชอบให้มีการกำหนดนโยบายการดำเนินธุรกิจที่จะไม่แข่งขันกับ บริษัท อีสต์โคสท์
เฟอร์นิเทค จำกัด”
ทั้งนี้เพื่อเป็นการป้องกันความขัดแย้งทางผลประโยชน์ที่อาจเกิดขึ้นและเนื่องจากบริษัทดังกล่าวมีผลขาดทุนสะสมจึงอยู่ระหว่างรอใช้ประโยชน์จากผลขาดทุนสะสม
หรือพิจารณาเพื่อให้ชำระบัญชีและปิดกิจการให้เรียบร้อยต่อไป

ที่ผ่านมาบริษัทใช้ระยะเวลาในการจัดโครงสร้างภายในกลุ่มบริษัทอีสต์โคสท์ ตั้งแต่ช่วงวันที่ 1
ตุลาคม 2553 ถึงวันที่ 30 มิถุนายน 2554 โดยภายหลังดำเนินการจัดโครงสร้างกลุ่มบริษัท
ในระหว่างปี 2553 – 2554 เป็นที่เรียบร้อย กลุ่มบริษัทอีสต์โคสท์ จะเหลือ บริษัท
อีสต์โคสท์เฟอร์นิเทค จำกัด เพียงแห่งเดียว
ซึ่งต่อมาได้ดำเนินการจดทะเบียนแปรสภาพเป็นบริษัทมหาชนจำกัดในช่วงปี 2555
โดยมีลักษณะการดำเนินธุรกิจครอบคลุมด้านต่าง ๆ ดังนี้

1.  ผู้ผลิตและจำหน่ายไม้ยางพาราแปรรูปอบแห้ง
    เพื่อใช้เป็นวัตถุดิบในการผลิตเฟอร์นิเจอร์ไม้ยางพารา
    และบางส่วนจำหน่ายให้กับบุคคลภายนอก

2.  ผู้ผลิตและจำหน่ายเฟอร์นิเจอร์ไม้ยางพารา

3.  ผู้ผลิตและจำหน่ายเฟอร์นิเจอร์ไม้ปาร์ติเคิลบอร์ด

4.  ผู้จัดจำหน่ายผลิตภัณฑ์เฟอร์นิเจอร์ (Trading) สำหรับเฟอร์นิเจอร์ที่ทางบริษัทเป็นผู้ผลิตเอง
    และเฟอร์นิเจอร์ไม้จริงที่สั่งซื้อมาทั้งจากในประเทศและนำเข้าจากต่างประเทศ

5.  ผู้ผลิตส่วนตกแต่งเฟอร์นิเจอร์ ได้แก่ กระดาษปิดผิว และให้บริการตัดแผ่นปิดขอบไม้ (พีวีซี)
    เพื่อใช้เป็นวัตถุดิบในการผลิตเฟอร์นิเจอร์ไม้ปาร์ติเคิลบอร์ด
    และเพื่อจำหน่ายให้กับบุคคลภายนอก

ณ วันที่ 31 ธันวาคม 2555 รายได้หลักของบริษัทคิดเป็นสัดส่วนกว่าร้อยละ 70
ของรายได้จากการขายทั้งหมดมาจากรายได้จากการผลิตและจำหน่ายเฟอร์นิเจอร์ไม้ปาร์ติเคิลบอร์ด
โดยบริษัทมีการจำหน่ายเฟอร์นิเจอร์ไม้ปาร์ติเคิลบอร์ดให้แก่ลูกค้าในรูปแบบการผลิตและจำหน่ายตามคำสั่งซื้อ
(Made to order) ให้แก่ลูกค้าทั้งในประเทศ และต่างประเทศ ลูกค้าในประเทศ ได้แก่ เทสโก้
โลตัส (Tesco Lotus) บริษัทจะผลิตสินค้าให้แก่ Tesco Lotus โดยแบ่งออกเป็น 2 ส่วน คือ
ส่วนที่ผลิตตามคำสั่งซื้อโดยใช้ตราสินค้าของ Tesco Lotus โดยตรง
และส่วนที่บริษัทผลิตและจำหน่ายภายใต้ตราสินค้าของบริษัทเอง คือ “Muse”

นอกจากนี้ทางบริษัทยังผลิตสินค้าเพื่อจำหน่ายให้กับร้านค้าปลีกขนาดใหญ่ (Modern Trade) รายอื่น
ได้แก่ บิ๊กซี (Big C) ภายใต้ตราสินค้าซึ่งเป็นของบริษัทเองคือ “Fur Direct” โฮมโปร (Home
Pro) ภายใต้ตราสินค้าซึ่งเป็นของบริษัทเองคือ “Leaf” และณ วันที่ 31 ธันวาคม 2555
บริษัทมีโชว์รูมสาขาเพื่อจำหน่ายและแสดงสินค้า ภายใต้ตราสินค้า “ELEGA”
ซึ่งเป็นตราสินค้าสำหรับเฟอร์นิเจอร์ไม้ยางพาราที่บริษัทเป็นผู้ผลิตขึ้นเองและส่วนเฟอร์นิเจอร์ไม้จริงที่สั่งซื้อมาจากทั้งในประเทศและที่นำเข้าจากต่างประเทศเพื่อจำหน่ายภายในโชว์รูม
“ELEGA” ซึ่งตั้งอยู่ในอินเด็กซ์ ลีฟวิ่ง มอลล์ (Index Living Mall) รวม 12 สาขา
และโชว์รูมในโฮมโปร (Home Pro) รวม 3 สาขา รวมทั้งสิ้น 15 สาขา
ปัจจุบันบริษัทอยู่ระหว่างขั้นตอนการจดทะเบียนตราสินค้า “Costa” เพิ่มอีกหนึ่งตราสินค้า
เพื่อใช้เป็นตราสินค้าสำหรับการผลิตและจำหน่ายเฟอร์นิเจอร์ให้กับกลุ่มลูกค้าในระดับร้านค้าปลีกรายย่อยทั่วไป
(Dealer) ซึ่งบริษัทเริ่มมีรายได้จากการจำหน่ายในตราสินค้าดังกล่าวตั้งแต่ไตรมาสที่ 3 ปี 2555

สำหรับกลุ่มลูกค้าต่างประเทศ บริษัทมีรายได้จากการผลิตจำหน่ายตามคำสั่งซื้อ (Made to order)
ให้กับลูกค้าต่างประเทศคิดเป็นสัดส่วน ณ วันที่ 31 ธันวาคม 2555 ประมาณร้อยละ 65
ของรายได้จากการขายทั้งหมดของบริษัท โดยลูกค้าหลักของบริษัทคือ บริษัทผู้จำหน่ายเฟอร์นิเจอร์
และร้านค้าปลีกขนาดใหญ่ (Modern Trade) หลายรายในประเทศญี่ปุ่น
โดยสัดส่วนการจำหน่ายให้กับลูกค้าในประเทศญี่ปุ่นคิดเป็นสัดส่วนประมาณร้อยละ 57
ของรายได้จากการขายทั้งหมดของบริษัท

ในส่วนโครงสร้างการประกอบธุรกิจนอกจากบริษัทแล้วยังมี บริษัท วีวี – เดคคอร์ จำกัด (V V
Décor) เป็นบริษัทย่อยเพียงแห่งเดียว โดยบริษัทถือหุ้นในสัดส่วนร้อยละ 99.95 ก่อตั้งขึ้นเมื่อวันที่
11 พฤษภาคม 2554 ด้วยทุนจดทะเบียน 1.00 ล้านบาท ก่อตั้งขึ้นเพื่อประกอบธุรกิจด้านการตลาด
(Trading) ให้กับบริษัทเพื่อเป็นผู้จำหน่ายกระดาษปิดผิวให้กับลูกค้าบางรายของบริษัท

ปัจจุบันบริษัท มีอาคารโรงงานเพื่อใช้ในการผลิตเฟอร์นิเจอร์จากไม้ปาร์ติเคิลบอร์ด
และไม้ยางพารารวม 9 อาคาร และอาคารอื่น ๆ อีก 8 อาคาร ได้แก่ อาคารผลิตวัสดุปิดผิว
อาคารซ่อมบำรุง อาคารโกดังสินค้า อาคารดังกล่าวทั้งหมดก่อสร้างบนที่ดินที่เป็นกรรมสิทธิ์ของบริษัท
และมีที่ดินที่ใช้ในการดำเนินธุรกิจรวม 3 แห่ง มีรายละเอียดดังต่อไปนี้

ที่ดินแห่งที่หนึ่ง เป็นที่ตั้งของสำนักงานใหญ่ และโรงงานผลิตเฟอร์นิเจอร์จากไม้ปาร์ติเคิลบอร์ด
เนื้อที่รวม 43-0-37 ไร่ ตั้งอยู่ เลขที่ 37/9 หมู่ 10 ถนนบ้านบึง–แกลง ตำบลทางเกวียน
อำเภอแกลง จังหวัดระยอง 21110

ที่ดินแห่งที่สอง เป็นที่ตั้งของโรงงานผลิตเฟอร์นิเจอร์จากไม้ยางพารา โรงงานผลิตวัสดุปิดผิว
และโรงเลื่อย / โรงอบ เนื้อที่รวม 54-2-11 ไร่ ตั้งอยู่ เลขที่ 29/1-2 หมู่ 3 ซอยชงโค -
ชุมนุมใน ตำบลวังจันทร์ อำเภอวังจันทร์ จังหวัดระยอง 21210

ที่ดินแห่งที่สาม เป็นที่ตั้งของอาคารสำนักงานและโชว์รูม เนื้อที่รวม 1-0-3 ไร่ ตั้งอยู่ เลขที่
25/28 หมู่ 12 ตำบลบึงคำพร้อย อำเภอลำลูกกา จังหวัดปทุมธานี 12150

สำหรับ บริษัท วีวี – เดคคอร์ จำกัด (V V Décor) มีสำนักงาน ตั้งอยู่ เลขที่ 25/28 หมู่ที่ 12
ตำบลบึงคำพร้อย อำเภอลำลูกกา จังหวัดปทุมธานี 12150
ซึ่งเป็นพื้นที่เดียวกับส่วนสำนักงานและโชว์รูมของบริษัท

พัฒนาการที่สำคัญของบริษัทในช่วงที่ผ่านมา สรุปได้ดังนี้

ปี 2535 : เริ่มจดทะเบียนก่อตั้งบริษัทแรกของ อีสต์โคสท์ กรุ๊ป ในนามของ บริษัท อีสต์โคสท์
อุตสาหกรรม จำกัด (ECI) เพื่อประกอบธุรกิจโรงเลื่อย โรงอบ
และผลิตและจำหน่ายเฟอร์นิเจอร์ไม้ยางพารา ขึ้นที่บริเวณ ถนนบ้านบึง – แกลง ตำบลทางเกวียน
อำเภอแกลง จังหวัดระยอง

ปี 2539 : - อีสต์โคสท์ กรุ๊ป เริ่มขยายธุรกิจไปสู่การเป็นผู้ผลิตเฟอร์นิเจอร์ไม้ยางพารา
ไม้ปาร์ติเคิลบอร์ด โดยก่อตั้ง บริษัท อีสต์โคสท์ ดีไซน์ จำกัด (ECD) ขึ้นเป็นบริษัทที่ 2
เพื่อประกอบธุรกิจดังกล่าว โดยย้ายฐานการผลิตในส่วนของเฟอร์นิเจอร์ไม้ยางพาราจาก ECI มาที่
ECD

- ในปีเดียวกันนี้ อีสต์โคสท์ กรุ๊ป ได้เริ่มการส่งออกสินค้าไปจำหน่ายยังต่างประเทศ ได้แก่ ญี่ปุ่น
สหรัฐอเมริกา และประเทศทางแถบยุโรปตะวันตก

ปี 2541 : - อีสต์โคสท์ กรุ๊ป
ได้เริ่มขยายธุรกิจเฟอร์นิเจอร์ไปยังตลาดภายในประเทศให้มากขึ้นกว่าเดิม โดยก่อตั้งตราสินค้า
“ELEGA”
เพื่อใช้เป็นตราสินค้าสำหรับเฟอร์นิเจอร์ไม้ยางพาราที่ทางบริษัทเป็นผู้ผลิตเองและเฟอร์นิเจอร์ไม้จริงที่สั่งซื้อจากในประเทศและนำเข้าจากต่างประเทศ
และ “Leaf” เพื่อใช้เป็นตราสินค้าสำหรับการผลิตและจำหน่ายให้กับ โฮมโปร (Home Pro)
ขึ้นในเวลาเดียวกัน
เพื่อตอบสนองต่อนโยบายของภาครัฐบาลภายใต้การรณรงค์การใช้สินค้าไทยในขณะนั้น

- ในปีเดียวกันนี้ อีสต์โคสท์ กรุ๊ป ได้รับรางวัล “ผลิตภัณฑ์ดีเด่นแห่งปี” (“Best Product of
the Year”) จาก the Foundation of Thai Society and Sieng Tang Satthakit
Newspaper

ปี 2542 : - ECD ได้รับการคัดเลือกจากกรมส่งเสริมการส่งออกให้ใช้สัญลักษณ์ตราสินค้าไทย
“Thailand’s Brand” เพื่อแสดงถึงการเป็นผลิตภัณฑ์ส่งออกที่มีคุณภาพสูง

- ECI ได้รับรางวัล "Prime Minister Award" จากกระทรวงพาณิชย์
ซึ่งเป็นรางวัลที่มอบให้แก่ผู้ส่งออกที่มีผลการดำเนินงานดีเด่นและมีคุณภาพสินค้าอยู่ในระดับยอดเยี่ยม

- วันที่ 12 ตุลาคม ทาง อีสต์โคสท์ กรุ๊ป ได้ขยายการดำเนินธุรกิจโดยก่อตั้ง บริษัท อีสต์โคสท์
เฟอร์นิเทค จำกัด (ECF) ขึ้นเป็นบริษัทที่สาม ด้วยทุนจดทะเบียนเริ่มแรก 6,000,000 บาท
(หกล้านบาทถ้วน) แบ่งเป็นหุ้นสามัญจำนวน 60,000 หุ้น มูลค่าที่ตราไว้หุ้นละ 100 บาท
เรียกชำระเต็มมูลค่าในปีเดียวกันนี้
เพื่อดำเนินธุรกิจโรงงานผลิตและจำหน่ายเฟอร์นิเจอร์จากไม้ปาร์ติเคิลบอร์ด
โดยขยายกำลังการผลิตที่มีอยู่ให้มากขึ้นกว่าเดิม
เพื่อรองรับการเติบโตของยอดขายเฟอร์นิเจอร์ไม้ปาร์ติเคิลบอร์ดที่เพิ่มขึ้นอย่างต่อเนื่อง
ประกอบกับเพื่อใช้ประกอบการขอรับการส่งเสริมการลงทุนจากคณะกรรมการส่งเสริมการลงทุน
(BOI) โดย ECF ได้รับ BOI ในการผลิตเฟอร์นิเจอร์ไม้ปาร์ติเคิลบอร์ด / ไม้แผ่นเรียบ

ปี 2543 : - วันที่ 16 มีนาคม ECF ได้ดำเนินการเพิ่มทุนจดทะเบียนจากเดิม 6,000,000 บาท
เป็น 13,080,000 บาท (สิบสามล้านแปดหมื่นบาทถ้วน) แบ่งเป็นหุ้นสามัญจำนวน 130,080 หุ้น
มูลค่าที่ตราไว้หุ้นละ 100 บาท โดยเรียกชำระเต็มมูลค่า
เพื่อใช้เป็นเงินทุนหมุนเวียนในการดำเนินธุรกิจของบริษัท

-   วันที่ 24 มีนาคม ทาง ECF ได้รับการส่งเสริมการลงทุนจากคณะกรรมการส่งเสริมการลงทุน
    (BOI) ในการผลิตเฟอร์นิเจอร์
    โดยได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมเป็นระยะเวลา
    8 ปี
    และได้รับลดหย่อนภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมในอัตราร้อยละ
    50 เป็นระยะเวลา 5 ปี

ปี 2544 : - ECD ได้ผ่านการรับรองระบบการจัดการคุณภาพมาตรฐาน ISO 9001 จาก UKAS
(The United Kingdom Accreditation Service) สำหรับการเป็นผู้ผลิตเฟอร์นิเจอร์ไม้

- ECF ได้ผ่านการรับรองคุณภาพมาตรฐาน ISO 9001 จาก URS (United Registrar of
Systems (Thailand) Ltd. สำหรับการเป็นผู้ผลิตเฟอร์นิเจอร์ไม้

-   วันที่ 13 ธันวาคม ECF ได้ดำเนินการเพิ่มทุนจดทะเบียนจากเดิม 13,080,000 บาท เป็น
    25,000,000 บาท (ยี่สิบห้าล้านบาทถ้วน) แบ่งเป็นหุ้นสามัญจำนวน 250,000 หุ้น
    มูลค่าที่ตราไว้หุ้นละ 100 บาท โดยเรียกชำระเต็มมูลค่า
    เพื่อใช้เป็นเงินทุนหมุนเวียนในการดำเนินธุรกิจของบริษัท

ปี 2545 : - อีสต์โคสท์ กรุ๊ป ได้ขยายกำลังการผลิต
และพัฒนาคุณภาพทางด้านการผลิตให้เพิ่มขึ้นจากเดิม
ผ่านการลงทุนในเครื่องจักรที่ใช้เทคโนโลยีชั้นสูง (Hi - Technology)
โดยใช้เงินลงทุนจำนวนมากในการสั่งซื้อเครื่องจักรดังกล่าว อาทิเช่น เครื่อง Horizontal
Sparing เครื่อง Vertical Spraying Robot เป็นต้น

- ในปีดังกล่าว อีสต์โคสท์ กรุ๊ป ได้ก่อตั้งบริษัทเพิ่มขึ้นอีก 2 แห่ง ได้แก่ บริษัท วี - ชัท เดคคอร์
จำกัด (VCD) เป็นบริษัทที่สี่ เพื่อดำเนินธุรกิจผลิตกระดาษปิดผิวเฟอร์นิเจอร์ เนื่องจาก ECF
ผลิตเฟอร์นิเจอร์ไม้ปาร์ติเคิลบอร์ดเป็นจำนวนมาก ทำให้ต้องนำเข้าวัสดุปิดผิว จึงได้ก่อตั้ง VCD
ขึ้นเพื่อผลิตกระดาษปิดผิวโดยสามารถควบคุมคุณภาพการผลิตเองได้
โดยการผลิตกระดาษปิดผิวจะส่งจำหน่ายให้กับ ECF และโรงงานผู้ผลิตเฟอร์นิเจอร์ทั่วไป
นอกจากนี้ในปีเดียวกัน อีสต์โคสท์ กรุ๊ป ได้ก่อตั้งบริษัท วี - ชัท อินดัสทรี จำกัด (VCI)
เป็นบริษัทที่ห้า เพื่อดำเนินธุรกิจโรงเลื่อย โรงอบไม้ยางพาราแปรรูป แทนการดำเนินงานเดิมของ
ECI และ ECI ได้ปรับเปลี่ยนเป็นการดำเนินธุรกิจซื้อมา ขายไป (Trading)
เฟอร์นิเจอร์ไม้ยางพาราที่บริษัทเป็นผู้ผลิตเอง
และเฟอร์นิเจอร์ไม้จริงที่สั่งซื้อจากในประเทศและนำเข้าจากต่างประเทศ โดยทั้ง VCD และ VCI
ขยายการลงทุนไปยังที่ดินแห่งใหม่ และก่อสร้างโรงงาน บนเนื้อที่กว่า 54 ไร่ บริเวณ ซอยชงโค –
ชุมนุมใน ตำบลวังจันทร์ อำเภอวังจันทร์ จังหวัดระยอง ซึ่งต่อมาในปี 2555
ได้ถูกจดทะเบียนเป็นสำนักงานสาขาแห่งที่ 1 ของบริษัท

ปี 2546 : - ECI ได้ขยายตลาดจำหน่ายสินค้า
โดยการก่อตั้งโชว์รูมภายในร้านค้าปลีกขนาดใหญ่เพิ่มขึ้นอย่างต่อเนื่อง โดยในปี 2546
บริษัทได้ขยายโชว์รูมไปยัง ห้างอินเด็กซ์ ลีฟวิ่ง มอลล์ (Index Living Mall) และโฮมโปร
(Home Pro)

ปี 2547 : - ECD ได้รับรางวัลผู้ส่งออกสินค้าและบริการดีเด่น ประจำปี 2547
ประเภทที่มีการออกแบบ ผลิตภัณฑ์ของตนเอง (Thai Owned Design) จากกระทรวงพาณิชย์

- ECF ได้รับการปรับเวอร์ชั่นการรับรองคุณภาพมาตรฐาน ISO 9001 : 2000 จาก URS
(United Registrar of Systems (Thailand) Ltd. สำหรับการเป็นผู้ผลิตเฟอร์นิเจอร์ไม้

ปี 2553 : - วันที่ 1 ตุลาคม กลุ่มบริษัทอีสต์โคสท์
ได้เริ่มดำเนินการปรับโครงสร้างการดำเนินธุรกิจ โดยจากทั้งหมด 5 บริษัทภายในกลุ่ม
จะเหลือการดำเนินธุรกิจเพียงบริษัทเดียวคือ ECF
โดยกระบวนการปรับโครงสร้างกลุ่มบริษัทเริ่มจากการซื้อที่ดินทั้งหมดที่ใช้ในการประกอบธุรกิจที่ขณะนั้นเป็นกรรมสิทธิ์ส่วนตัวของกรรมการบริษัทเข้าเป็นกรรมสิทธิ์ในนาม
ECF การดำเนินการโอนสายการผลิตสินค้าพร้อมทั้งจำหน่ายสินค้าสำเร็จรูป สินค้าระหว่างผลิต
วัตถุดิบ วัสดุสิ้นเปลือง เครื่องจักรและอุปกรณ์บางส่วนจาก 4 บริษัทเข้าเป็นกรรมสิทธิ์ของ ECF
รวมถึงเจรจาเพื่อขอลดยอดวงเงินสินเชื่อต่าง ๆ
ของบริษัทในกลุ่มที่มีกับสถาบันการเงินและโอนเพิ่มเป็นวงเงินสินเชื่อของ ECF
การดำเนินการจ่ายชำระคืนหนี้สินในระหว่างกลุ่มบริษัทเพื่อขจัดปัญหารายการระหว่างกัน
(Connected Transaction) และความขัดแย้งทางประโยชน์ (Conflict of Interest)

- วันที่ 26 ตุลาคม บริษัทได้ดำเนินการเพิ่มทุนจดทะเบียนจากเดิม 25,000,000 บาท เป็น
90,000,000 บาท (เก้าสิบล้านบาทถ้วน) แบ่งเป็นหุ้นสามัญจำนวน 900,000 หุ้น
มูลค่าที่ตราไว้หุ้นละ 100 บาท โดยเรียกชำระเต็มมูลค่า
เพื่อใช้ขยายการลงทุนและเพื่อเป็นเงินทุนหมุนเวียนในการดำเนินธุรกิจของบริษัท

ปี 2554 : - วันที่ 9 กุมภาพันธ์
บริษัทได้รับการส่งเสริมการลงทุนจากคณะกรรมการส่งเสริมการลงทุน (BOI)
ในการผลิตเฟอร์นิเจอร์
โดยได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมเป็นระยะเวลา
3 ปี

- วันที่ 10 กุมภาพันธ์ บริษัทได้รับการส่งเสริมการลงทุนจากคณะกรรมการส่งเสริมการลงทุน
(BOI) ในการผลิตวัสดุปิดผิว
โดยได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมเป็นระยะเวลา
3 ปี

- วันที่ 11 พฤษภาคม บริษัทได้จดทะเบียนก่อตั้งบริษัท วีวี – เดคคอร์ จำกัด (V V-Décor)
ขึ้นในฐานะบริษัทย่อย ที่บริษัทมีสัดส่วนการถือหุ้นร้อยละ 99.95 โดยมีทุนจดทะเบียน 1,000,000
บาท (หนึ่งล้านบาทถ้วน) แบ่งเป็นหุ้นสามัญจำนวน 10,000 หุ้น มูลค่าที่ตราไว้หุ้นละ 100
บาทโดยเรียกชำระเต็มมูลค่า โดยก่อตั้งขึ้นเพื่อประกอบธุรกิจด้านการตลาด (Trading) ให้กับ
ECF เพื่อเป็นผู้จำหน่ายกระดาษปิดผิวให้กับลูกค้าบางรายของบริษัท

- กลุ่มบริษัทอีสต์โคสท์ ยังดำเนินการจัดโครงสร้างอย่างต่อเนื่อง โดยในระหว่างปี 2554
บริษัทได้ดำเนินการเพิ่มเติมในส่วนของการโอนอาคาร เครื่องจักร และอุปกรณ์ส่วนที่เหลือ
และสินทรัพย์ถาวรอื่น ๆ การโอนยอดวงเงินสินเชื่อกับสถาบันการเงินที่ยังมีภาระหนี้คงค้างมายัง
ECF รวมถึงการโอนย้ายพนักงานจาก 4 บริษัท เข้าปฏิบัติงานใน ECF โดย ณ วันที่ 30 มิถุนายน
กลุ่มบริษัทอีสต์โคสท์ ได้ดำเนินการปรับโครงสร้างการดำเนินธุรกิจ โดยเหลือเพียง ECF
เป็นบริษัทที่ดำเนินธุรกิจโดยเรียบร้อยและสมบูรณ์เพียงแห่งเดียว
และเตรียมความพร้อมสำหรับการแปรสภาพเป็นบริษัทมหาชนจำกัดต่อไป

- วันที่ 4 พฤศจิกายน บริษัทได้ดำเนินการเพิ่มทุนจดทะเบียนจากเดิม 90,000,000 บาท เป็น
100,000,000 บาท (หนึ่งร้อยล้านบาทถ้วน) แบ่งเป็นหุ้นสามัญจำนวน 1,000,000 หุ้น
มูลค่าที่ตราไว้หุ้นละ 100 บาท โดยเรียกชำระเต็มมูลค่า
เพื่อใช้เป็นเงินทุนหมุนเวียนในการดำเนินธุรกิจของบริษัท

ปี 2555 : - เดือนกรกฎาคม บริษัทได้เริ่มขยายช่องทางการจำหน่ายสินค้า
ไปยังกลุ่มร้านค้าปลีกรายย่อยทั่วไป (Dealer)
เพื่อเป็นส่วนช่วยเสริมสร้างการเติบโตของยอดขายให้มากขึ้นจากเดิม

- วันที่ 11 ตุลาคม 2555 ที่ประชุมวิสามัญผู้ถือหุ้น ครั้งที่ 12/2555
ได้มีมติพิจารณาอนุมัติการเปลี่ยนแปลงมูลค่าหุ้นที่ตราไว้และแก้ไขจำนวนหุ้นของบริษัท
จากเดิมมูลค่าหุ้นที่ตราไว้หุ้นละ 100.00 บาท เป็นมูลค่าหุ้นที่ตราไว้หุ้นละ 0.25 บาท
จึงทำให้บริษัทมีการเปลี่ยนแปลงในจำนวนหุ้น และมูลค่าที่ตราไว้ โดยทุนจดทะเบียน 100,000,000
บาท แบ่งเป็นหุ้นสามัญจำนวน 400,000,000 หุ้น มูลค่าที่ตราไว้หุ้นละ 0.25 บาท
นอกจากนี้ยังได้มีมติอนุมัติการเพิ่มทุนจดทะเบียนของบริษัทจากเดิม 100,000,000 บาท เป็น
130,000,000 บาท (หนึ่งร้อยสามสิบล้านบาทถ้วน) แบ่งเป็นหุ้นสามัญจำนวน 520,000,000 หุ้น
มูลค่าที่ตราไว้หุ้นละ 0.25 บาท โดยพิจารณาจัดสรรหุ้นสามัญเพิ่มทุนจำนวน 120,000,000 หุ้น
เพื่อเสนอขายให้แก่ประชาชนทั่วไป

- วันที่ 18 ตุลาคม 2555
บริษัทได้ดำเนินการจดทะเบียนเพื่อแปรสภาพจากบริษัทจำกัดเป็นบริษัทมหาชนจำกัด
และเปลี่ยนแปลงชื่อเป็น บริษัท อีสต์โคสท์เฟอร์นิเทค จำกัด (มหาชน) (ECF)

- วันที่ 31 ธันวาคม บริษัทมีพื้นที่เช่าเพื่อใช้เป็นโชว์รูมจัดแสดงและจำหน่ายสินค้าใน อินเด็กซ์
ลีฟวิ่ง มอลล์ (Index Living Mall) รวมทั้งสิ้น 12 สาขา และโชว์รูมสาขาภายในโฮมโปร
(Home Pro) รวมทั้งสิ้น 3 สาขา

ปี 2556 : - วันที่ 26 มีนาคม 2556 บริษัทเข้าเป็นบริษัทจดทะเบียน (Listed Company)
และได้เริ่มการซื้อขายหลักทรัพย์เป็นวันแรก (First Trading Day) ในตลาดหลักทรัพย์ เอ็ม เอ
ไอ (mai)

ตารางสรุปรายละเอียดการจัดโครงสร้างของกลุ่มอีสต์โคสท์ในช่วงที่ผ่านมา ระหว่างปี 2552 -
2554

+------------+---------------------------------------------------------+
| ปี          | รายละเอียดการจัดโครงสร้างที่เกิดขึ้น                            |
+============+=========================================================+
| ปี 2552     | ทางบริษัทอยู่ระหว่างการ                                      |
|            | วางแผนเพื่อให้ได้ข้อสรุปถึงแนวทางการรวมธุรกิจภายใต้การควบคุมเดียวกัน |
|            | แ                                                       |
|            | ละการปรับโครงสร้างการดำเนินงานและการเงินภายในกลุ่มบริษัทอีสต์โคสท์ |
|            | โดยในปีนี้ยังไม่ได้เริ่มดำเนินการใด ๆ                            |
|            | ที่เป็นสาระสำคัญเกี่ยวกับเรื่องดังกล่าว                            |
+------------+---------------------------------------------------------+
| ปี 2553     | ผู้ถือหุ้นของบริษัทและบริษัทในเครือได้เห็นชอบให้บริษัทและบริษัทในเครือ    |
|            | ดำเนินการรวมธุรกิจภายใต้การควบคุมเดียวกันและปรับปรุงโครงสร้างการด |
|            | ำเนินงานและการเงินของบริษัทในเครือให้มาอยู่ภายใต้การควบคุมของบริษัท |
|            | โดยมีการดำเนินการที่สำคัญ ดังนี้                                |
|            |                                                         |
|            | 1.  ในเดือนตุลาคม 2553 ได้มีการโอนพนักงานและสายการผลิตสินค้า    |
|            |     พร้อมทั้งจำหน่ายสินค้าสำเร็จรูป สินค้าระหว่างผลิต วัตถุดิบ         |
|            |     วัสดุสิ้นเปลืองของบริษัทในเครือมายังบริษัท                     |
|            |                                                         |
|            | 2.  ในเดือนพฤศจิกายน และธันวาคม 2553                       |
|            |     ได้มีการจำหน่ายเครื่องจักรและอุปกรณ์บางส่วน                  |
|            |     (ด้วยราคาประเมินโดยผู้ประเมินราคาอิสระสองราย              |
|            |     โดยราคาซื้อขายอ้างอิงจากราคาประเมินที่ต่ำกว่า)               |
|            |     ของบริษัทในเครือมาให้แก่บริษัท                             |
|            |                                                         |
|            | 3.  ในเดือนธันวาคม 2553 ได้มีการขอลดยอดวงเงินสินเชื่อต่าง ๆ      |
|            |     ของบริษัทในเครือที่มีกับสถาบันการเงินต่าง ๆ                   |
|            |     และโอนเพิ่มเป็นยอดวงเงินสินเชื่อของบริษัทแทน                 |
+------------+---------------------------------------------------------+
| ปี 2554     | ได้มีการดำเนินการที่สำคัญเพิ่มเติมจากปี 2553 ดังนี้                  |
|            |                                                         |
|            | 1.  เดือนมีนาคม และเมษายน 2554                            |
|            |     ได้มีการจำหน่ายเครื่องจักรและอุปกรณ์ส่วนที่เหลือและสินทรัพย์ถาวรอื่น |
|            |     ยกเว้นอาคารและส่วนปรับปรุงอาคาร                         |
|            |     (ด้วยราคาประเมินโดยผู้ประเมินราคาอิสระสองราย              |
|            |     โดยราคาซื้อขายอ้างอิงจากราคาประเมินที่ต่ำกว่า)               |
|            |     ของบริษัทในเครือมาให้แก่บริษัท                             |
|            |                                                         |
|            | 2.  เมื่อวันที่ 1 กรกฎาคม 2554                               |
|            |     ได้มีการจำหน่ายอาคารและส่วนปรับปรุงอาคาร                  |
|            |     (ด้วยราคาประเมินโดยผู้ประเมินราคาอิสระสองราย              |
|            |     โดยราคาซื้อขายอ้างอิงจากราคาประเมินที่ต่ำกว่า)               |
|            |     ของบริษัทในเครือมาให้แก่บริษัท                             |
|            |                                                         |
|            | ทั้งนี้ ในระหว่างเดือนตุลาคม 2553 ถึงเดือนมิถุนายน 2554            |
|            | บริษัทในเครือได้เรียกเก็บค่าเช่าสินทรัพย์ถาวรจากบริษัท               |
|            | สำหรับสินทรัพย์ถาวรในส่วนที่ยังไม่ได้จำหน่ายมาให้แก่บริษัท             |
|            | แต่บริษัท                                                  |
|            | เป็นผู้ใช้สินทรัพย์ถาวรดังกล่าวในการดำเนินงานของบริษัทโดยเริ่มตั้งแต่วันที่ |
|            | 1 ตุลาคม 2553 ทั้งนี้                                        |
|            | บริษัทและบริษัทในเครือเรียกเก็บค่าเช่าสินทรัพย์ถาวรระหว่า            |
|            | งกันในอัตราที่อ้างอิงราคาประเมินทรัพย์สินของผู้ประเมินราคาอิสระสองราย |
|            |                                                         |
|            | โดยในปีนี้เป็นปีที่การรวมธุรกิจภายใต้การควบคุมเดียวกันของบริษัท        |
|            | และบริษัทในเครือได้ดำเนินการแล้วเสร็จสมบูรณ์                     |
+------------+---------------------------------------------------------+

1.  ภาพรวมการประกอบธุรกิจของบริษัท

บริษัท อีสต์โคสท์เฟอร์นิเทค จำกัด (มหาชน)
ดำเนินธุรกิจเป็นผู้ผลิตและจำหน่ายเฟอร์นิเจอร์จากไม้ปาร์ติเคิลบอร์ดและไม้ยางพารา
กระดาษปิดผิว ไม้ยางพาราแปรรูปอบแห้ง และให้บริการตัดแผ่นปิดขอบไม้ (พีวีซี)
เพื่อใช้เป็นวัตถุดิบในการผลิตเฟอร์นิเจอร์

บริษัทมีบริษัทย่อย 1 แห่ง คือ บริษัท วีวี – เดคคอร์ จำกัด (V V Décor)
เป็นบริษัทย่อยเพียงแห่งเดียว บริษัทถือหุ้นในสัดส่วนร้อยละ 99.95 โดยมีทุนจดทะเบียน
1,000,000 บาท (หนึ่งล้านบาทถ้วน) ชำระเต็มมูลค่า
โดยก่อตั้งขึ้นเพื่อประกอบธุรกิจด้านการตลาด (Trading)
เพื่อเป็นผู้จำหน่ายกระดาษปิดผิวให้กับลูกค้าบางรายของบริษัท

ผลิตภัณฑ์ของบริษัทและบริษัทย่อย สามารถแบ่งกลุ่มสินค้าหลักได้ 5 ประเภท คือ

1.  เฟอร์นิเจอร์ไม้ยางพารา

2.  เฟอร์นิเจอร์ไม้ปาร์ติเคิลบอร์ด

3.  เฟอร์นิเจอร์ที่จำหน่ายผ่านโชว์รูม

4.  กระดาษปิดผิว

5.  ไม้ยางพาราแปรรูปอบแห้ง

แผนภาพแสดงโครงสร้างกลุ่มบริษัท บริษัท อีสต์โคสท์เฟอร์นิเทค จำกัด (มหาชน)

บริษัทที่เกี่ยวข้อง

1.  บริษัท อีสต์โคสท์ อุตสาหกรรม จำกัด (ECI)

  จัดตั้งขึ้นเมื่อวันที่ 17 ธันวาคม 2535 ในช่วงแรกเพื่อประกอบธุรกิจโรงเลื่อย โรงอบ
  ไม้ยางพาราแปรรูป และผลิตและจำหน่ายเฟอร์นิเจอร์ไม้ยางพารา
  ต่อมาได้เปลี่ยนแปลงการดำเนินธุรกิจเป็นการซื้อมา
  จำหน่ายไปในกลุ่มผลิตภัณฑ์เฟอร์นิเจอร์ที่ทางบริษัทเป็นผู้ผลิตเองและเฟอร์นิเจอร์ที่นำเข้ามาเพื่อจำหน่าย
  โดยมีทุนจดทะเบียนและทุนที่ชำระแล้วเท่ากับ 20,000,000 บาท โดยบริษัทดังกล่าว
  มีรายชื่อกรรมการ และผู้ถือหุ้นใหญ่ของบริษัท เข้าไปเป็นกรรมการ
  และผู้ถือหุ้นใหญ่ของบริษัทดังกล่าว อย่างไรก็ตาม ทางบริษัทได้จัดการประชุมคณะกรรมการบริษัท
  ครั้งที่ 1/2555 เมื่อวันที่ 17 กันยายน 2555 โดยมีมติจากที่ประชุม
  ”พิจารณาและเห็นชอบให้มีการกำหนดนโยบายการดำเนินธุรกิจที่จะไม่แข่งขันกับ บริษัท
  อีสต์โคสท์เฟอร์นิเทค จำกัด”
  ทั้งนี้เพื่อเป็นการป้องกันความขัดแย้งทางผลประโยชน์ที่อาจเกิดขึ้นและเนื่องจากบริษัทดังกล่าวมีผลขาดทุนสะสมจึงอยู่ระหว่างรอใช้ประโยชน์จากผลขาดทุนสะสม
  หรือพิจารณาเพื่อให้ชำระบัญชีและปิดกิจการให้เรียบร้อยต่อไป โดยขณะนี้ทาง ECI
  อยู่ระหว่างการหารือร่วมกับที่ปรึกษากฎหมายเกี่ยวกับการดำเนินการชำระบัญชีเพื่อปิดกิจการ
  เนื่องจาก ECI ยังมีรายการหนี้สินที่อยู่ระหว่างการเรียกเก็บและจ่ายชำระคืน
  และทั้งนี้ผลขาดทุนสะสมที่มีจะสามารถใช้ประโยชน์ได้ถึงปี 2558

2.  บริษัท อีสต์โคสท์ ดีไซน์ จำกัด (ECD)

  จัดตั้งขึ้นเมื่อวันที่ 12 กรกฎาคม 2539
  เพื่อประกอบธุรกิจผู้ผลิตและจำหน่ายเฟอร์นิเจอร์ทั้งในประเทศและต่างประเทศ
  และประกอบกิจการนำเข้าหรือส่งออกเฟอร์นิเจอร์ทุกชนิดตลอดจนวัสดุอุปกรณ์ที่เกี่ยวข้อง
  โดยมีทุนจดทะเบียนและทุนที่ชำระแล้วเท่ากับ 14,000,000 บาท โดยบริษัทดังกล่าว
  มีรายชื่อกรรมการ และผู้ถือหุ้นใหญ่ของบริษัท เข้าไปเป็นกรรมการ
  และผู้ถือหุ้นใหญ่ของบริษัทดังกล่าว อย่างไรก็ตาม ทางบริษัทได้จัดการประชุมคณะกรรมการบริษัท
  ครั้งที่ 1/2555 เมื่อวันที่ 13 กันยายน 2555 โดยมีมติจากที่ประชุม
  ”พิจารณาและเห็นชอบให้มีการกำหนดนโยบายการดำเนินธุรกิจที่จะไม่แข่งขันกับ บริษัท
  อีสต์โคสท์เฟอร์นิเทค จำกัด”
  ทั้งนี้เพื่อเป็นการป้องกันความขัดแย้งทางผลประโยชน์ที่อาจเกิดขึ้นและเนื่องจากบริษัทดังกล่าวมีผลขาดทุนสะสมจึงอยู่ระหว่างรอใช้ประโยชน์จากผลขาดทุนสะสม
  หรือพิจารณาเพื่อให้ชำระบัญชีและปิดกิจการให้เรียบร้อยต่อไป โดยขณะนี้ทาง ECD
  อยู่ระหว่างการหารือร่วมกับที่ปรึกษากฎหมายเกี่ยวกับการดำเนินการชำระบัญชีเพื่อปิดกิจการ
  เนื่องจาก ECD ยังมีรายการหนี้สินที่อยู่ระหว่างการเรียกเก็บและจ่ายชำระคืน และคดีความที่ทาง
  ECD เป็นผู้ฟ้องร้องเรียกชำระค่าสินค้าจากลูกหนี้บางราย
  ทั้งนี้ผลขาดทุนสะสมที่มีจะสามารถใช้ประโยชน์ได้ถึงปี 2557

3.  บริษัท วี – ชัท เดคคอร์ จำกัด (VCD)

  จัดตั้งขึ้นเมื่อวันที่ 19 เมษายน 2545
  เพื่อประกอบธุรกิจหลักเป็นผู้ผลิตและจำหน่ายกระดาษปิดผิวไม้ และให้บริการตัดแผ่นปิดขอบไม้
  (พีวีซี) เพื่อจำหน่ายให้แก่โรงงานผลิตเฟอร์นิเจอร์ทั่วไป
  โดยมีทุนจดทะเบียนและทุนที่ชำระแล้วเท่ากับ 27,000,000 บาท โดยบริษัทดังกล่าว
  มีรายชื่อกรรมการ และผู้ถือหุ้นใหญ่ของบริษัท เข้าไปเป็นกรรมการ
  และผู้ถือหุ้นใหญ่ของบริษัทดังกล่าว อย่างไรก็ตาม ทางบริษัทได้จัดการประชุมคณะกรรมการบริษัท
  ครั้งที่ 1/2555 เมื่อวันที่ 12 กันยายน 2555 โดยมีมติจากที่ประชุม
  ”พิจารณาและเห็นชอบให้มีการกำหนดนโยบายการดำเนินธุรกิจที่จะไม่แข่งขันกับ บริษัท
  อีสต์โคสท์เฟอร์นิเทค จำกัด” ทั้งนี้เพื่อเป็นการป้องกันความขัดแย้งทางผลประโยชน์ที่อาจเกิดขึ้น
  โดยขณะนี้ทาง VCD
  อยู่ระหว่างการหารือร่วมกับที่ปรึกษากฎหมายเกี่ยวกับการดำเนินการชำระบัญชีเพื่อปิดกิจการ
  เนื่องจาก VCD ยังมีรายการหนี้สินที่อยู่ระหว่างการเรียกเก็บและจ่ายชำระคืน

4.  บริษัท วี – ชัท อินดัสทรี จำกัด (VCI)

  จัดตั้งขึ้นเมื่อวันที่ 26 มิถุนายน 2545
  เพื่อประกอบธุรกิจหลักเป็นผู้ผลิตและจำหน่ายไม้ยางพาราแปรรูปอบแห้งโดยมีทุนจดทะเบียนและทุนที่ชำระแล้วเท่ากับ
  14,000,000 บาท โดยบริษัทดังกล่าว มีรายชื่อกรรมการ และผู้ถือหุ้นใหญ่ของบริษัท
  เข้าไปเป็นกรรมการ และผู้ถือหุ้นใหญ่ของบริษัทดังกล่าว อย่างไรก็ตาม
  ทางบริษัทได้จัดการประชุมคณะกรรมการบริษัท ครั้งที่ 1/2555 เมื่อวันที่ 14 กันยายน 2555
  โดยมีมติจากที่ประชุม
  ”พิจารณาและเห็นชอบให้มีการกำหนดนโยบายการดำเนินธุรกิจที่จะไม่แข่งขันกับ บริษัท
  อีสต์โคสท์เฟอร์นิเทค จำกัด”
  ทั้งนี้เพื่อเป็นการป้องกันความขัดแย้งทางผลประโยชน์ที่อาจเกิดขึ้นและเนื่องจากบริษัทดังกล่าวมีผลขาดทุนสะสมจึงอยู่ระหว่างรอใช้ประโยชน์จากผลขาดทุนสะสม
  หรือพิจารณาเพื่อให้ชำระบัญชีและปิดกิจการให้เรียบร้อยต่อไป โดยขณะนี้ทาง VCI
  อยู่ระหว่างการหารือร่วมกับที่ปรึกษากฎหมายเกี่ยวกับการดำเนินการชำระบัญชีเพื่อปิดกิจการ
  เนื่องจาก VCI ยังมีรายการหนี้สินที่อยู่ระหว่างการเรียกเก็บและจ่ายชำระคืน และคดีความที่ทาง
  VCI เป็นผู้ฟ้องร้องเรียกชำระค่าสินค้าจากลูกหนี้บางราย
  ทั้งนี้ผลขาดทุนสะสมที่มีจะสามารถใช้ประโยชน์ได้ถึงปี 2557

5.  บริษัท บี.วี.พาราวูด จำกัด (BV)

  จัดตั้งขึ้นเมื่อวันที่ 25 ตุลาคม 2545 เพื่อประกอบธุรกิจจำหน่ายไม้แปรรูป โรงเลื่อย โรงอบไม้
  โดยมีทุนจดทะเบียนและทุนที่ชำระแล้วเท่ากับ 2,000,000 บาท โดยบริษัทดังกล่าว
  มีรายชื่อกรรมการ และผู้ถือหุ้นใหญ่ของบริษัท เข้าไปเป็นกรรมการ
  และผู้ถือหุ้นใหญ่ของบริษัทดังกล่าว อย่างไรก็ตาม ทางบริษัทได้จัดการประชุมคณะกรรมการบริษัท
  ครั้งที่ 1 / 2555 เมื่อวันที่ 11 กันยายน 2555 โดยมีมติจากที่ประชุม
  ”พิจารณาและเห็นชอบให้มีการกำหนดนโยบายการดำเนินธุรกิจที่จะไม่แข่งขันกับ บริษัท
  อีสต์โคสท์เฟอร์นิเทค จำกัด”
  ทั้งนี้เพื่อเป็นการป้องกันความขัดแย้งทางผลประโยชน์ที่อาจเกิดขึ้นในอนาคต
  โดยจะมีมติให้ชำระบัญชีเพื่อปิดกิจการต่อไป โดยขณะนี้ทาง BV
  อยู่ระหว่างการหารือร่วมกับที่ปรึกษากฎหมายเกี่ยวกับการดำเนินการชำระบัญชีเพื่อปิดกิจการ
  เนื่องจาก BV ยังมีคดีความที่ทาง BV เป็นผู้ฟ้องร้องเรียกชำระค่าสินค้าจากลูกหนี้บางราย

  ทั้งนี้บริษัทที่เกี่ยวข้องในลำดับที่ 1 ถึงลำดับที่ 5 ดังกล่าว ทางบริษัท อีสต์โคสท์เฟอร์นิเทค จำกัด
  (มหาชน) ในฐานะ “ผู้รับสัญญา” ได้จัดทำสัญญาบันทึกข้อตกลง เมื่อวันที่ 26 ธันวาคม 2555 กับ
  บริษัท อีสต์โคสท์ อุตสาหกรรม จำกัด บริษัท อีสต์โคสท์ ดีไซน์ จำกัด บริษัท วี – ชัท เดคคอร์
  จำกัด บริษัท วี – ชัท อินดัสทรี จำกัด และ บริษัท บี.วี.พาราวูด จำกัด
  โดยแต่ละบริษัทในฐานะ “ผู้ให้สัญญา” โดยสรุปสาระสำคัญของสัญญาบันทึกข้อตกลง ได้ดังนี้

1.  ผู้ให้สัญญาตกลงว่าจะไม่ประกอบธุรกิจใด ๆ ไปในทางจำหน่ายทรัพย์สิน โอน จำนอง จำนำ
    แลกเปลี่ยนซึ่งเป็นประเภท รุ่น และชนิดเดียวกันในสินค้าหรือผลิตภัณฑ์ใด ๆ
    กับผู้รับสัญญาที่ผู้รับสัญญาได้ดำเนินการประกอบธุรกิจอยู่ก่อนหน้าหรือดำเนินการประกอบธุรกิจอยู่ภายหลังผู้ให้สัญญา

2.  ผู้ให้สัญญาตกลงว่าจะไม่ผลิตไม้แปรรูป ไม้อบแห้ง ไม้วีเนียร์ และไม้อื่น ๆ
    ตลอดจนทำเครื่องเรือน เครื่องใช้ที่ทำจากไม้ปาร์ติเคิลบอร์ด ไม้ยางพารา และวัสดุอุปกรณ์อื่น
    ๆ ทุกชนิด รวมถึงการจำหน่ายสินค้าทั้งในประเทศหรือส่งออกไปจำหน่ายต่างประเทศ

3.  ผู้ให้สัญญาตกลงว่าจะไม่ผลิตกระดาษปิดผิว ปิดขอบ และพีวีซีปิดผิว ปิดขอบ
    รวมถึงการจำหน่ายสินค้าทั้งในประเทศหรือส่งออกไปจำหน่ายต่างประเทศ

4.  ผู้ให้สัญญาตกลงว่าจะไม่ดำเนินการนำเข้าหรือส่งออกไม้ยางพาราแปรรูปอบแห้ง ไม้วีเนียร์
    ไม้อื่น ๆ เฟอร์นิเจอร์ไม้ปาร์ติเคิลบอร์ด และเฟอร์นิเจอร์ไม้ยางพารา กระดาษปิดผิว ปิดขอบ
    และพีวีซีปิดผิว ปิดขอบทุกชนิด ตลอดจนวัสดุอุปกรณ์ที่เกี่ยวข้องทุกชนิด

5.  ผู้ให้สัญญาตกลงว่า จะไม่ประกอบธุรกิจใด ๆ ตามวัตถุประสงค์ของบริษัท อีสต์โคสท์เฟอร์นิเทค
    จำกัด (มหาชน) ตลอดจนดำเนินกิจการที่เกี่ยวข้องกับธุรกิจทุกประเภทกับบริษัท
    อีสต์โคสท์เฟอร์นิเทค จำกัด (มหาชน) หรือกระทำการอื่นใดอันเป็นการแข่งขันทางการค้า

6.  หากผู้ให้สัญญาไม่ได้ปฏิบัติตามสัญญาบันทึกข้อตกลงที่ให้ไว้กับผู้รับสัญญา ตามข้อ 1 ถึง ข้อ 5
    ผู้ให้สัญญายินยอมชำระค่าปรับเป็นจำนวนเงิน 5.00 ล้านบาทต่อบริษัท (ซึ่งมูลค่า 5.00
    ล้านบาท ทางผู้รับสัญญาพิจารณาแล้วเห็นว่ามีความเหมาะสมและสามารถยอมรับได้
    เนื่องจากทั้ง 4 บริษัทดังกล่าวขณะนี้ไม่มีรายได้จากการดำเนินธุรกิจแล้ว)
    พร้อมดอกเบี้ยร้อยละ 7.5 ต่อปี
    นับจากวันที่ผู้ให้สัญญาผิดสัญญาไม่ได้ปฏิบัติตามบันทึกข้อตกลงที่ได้ทำไว้ให้แก่ผู้รับสัญญา
    และหากการใด ๆ ที่ผู้ให้สัญญาไม่ได้ปฏิบัติตามสัญญาบันทึกข้อตกลงนั้น หากเกิดความเสียหายใด
    ๆ แก่ผู้รับสัญญา ผู้ให้สัญญายินยอมที่จะชดใช้ค่าสินไหมทดแทนให้แก่ผู้รับสัญญา
    และยินยอมให้ผู้รับสัญญาดำเนินการตามกฎหมายได้ทุกกรณี

6.  บริษัท เอ แอนด์ เอส อินเตอร์ จำกัด

  จัดตั้งขึ้นเมื่อวันที่ 8 กันยายน 2554 เพื่อประกอบธุรกิจส่งออก แร่เหล็ก แร่พลวง
  ส่งออกข้าวเพื่อจำหน่ายต่างประเทศ นำเข้าไม้แปรรูป โดยมีทุนจดทะเบียน 5,000,000 บาท
  และทุนที่ชำระแล้วเท่ากับ 1,250,000 บาท โดยบริษัทดังกล่าว มีรายชื่อกรรมการ
  และผู้ถือหุ้นใหญ่ของบริษัท เข้าไปเป็นกรรมการ และผู้ถือหุ้นใหญ่ของบริษัทดังกล่าว อย่างไรก็ตาม
  ขณะนี้ทางบริษัทได้จดทะเบียนเลิกบริษัทแล้วเมื่อวันที่ 16 ตุลาคม 2555
  และอยู่ระหว่างการชำระบัญชี

7.  บริษัท บีซีเอ แม็ค คอร์ป จำกัด

  จัดตั้งขึ้นเมื่อวันที่ 26 มิถุนายน 2549 เพื่อประกอบธุรกิจค้าแร่
  โดยมีทุนจดทะเบียนและทุนที่ชำระแล้วเท่ากับ 5,000,000 บาท โดยบริษัทดังกล่าว
  มีรายชื่อกรรมการ และผู้ถือหุ้นใหญ่ของบริษัท เข้าไปเป็นกรรมการ
  และผู้ถือหุ้นใหญ่ของบริษัทดังกล่าว อย่างไรก็ตาม
  ขณะนี้ทางบริษัทได้จดทะเบียนเลิกบริษัทแล้วเมื่อวันที่ 10 ตุลาคม 2555
  และอยู่ระหว่างการชำระบัญชี

8.  บริษัท อินเด็กซ์ ลิฟวิ่งมอลล์ จำกัด

  จัดตั้งขึ้นเมื่อวันที่ 15 กุมภาพันธ์ 2537 เพื่อประกอบธุรกิจผลิตและจำหน่ายเฟอร์นิเจอร์
  โดยมีทุนจดทะเบียนและทุนที่ชำระแล้วเท่ากับ 2,000,000,000 บาท
  โดยบริษัทดังกล่าวมีนางสาวกฤษชนก ปัทมสัตยาสนธิ
  เป็นกรรมการและผู้ถือหุ้นใหญ่ในบริษัทดังกล่าว ซึ่งนางสาวกฤษชนกฯ เป็นคู่สมรสของนายอารักษ์
  สุขสวัสดิ์ ซึ่งดำรงตำแหน่งเป็นผู้ถือหุ้น กรรมการ กรรมการผู้มีอำนาจลงนาม
  และผู้บริหารของบริษัท

9.  บริษัท อินเด็กซ์ อินเตอร์เฟิร์น จำกัด ซึ่งเป็นบริษัทในกลุ่มของ บริษัท อินเด็กซ์ ลิฟวิ่งมอลล์
    จำกัด

  จัดตั้งขึ้นเมื่อวันที่ 1 กรกฎาคม 2552 เพื่อประกอบธุรกิจผลิตและจำหน่ายเฟอร์นิเจอร์
  โดยมีทุนจดทะเบียนและทุนที่ชำระแล้วเท่ากับ 960,000,000 บาท
  โดยบริษัทดังกล่าวมีนางสาวกฤษชนก ปัทมสัตยาสนธิ
  เป็นกรรมการและผู้ถือหุ้นใหญ่ในบริษัทดังกล่าว ซึ่งนางสาวกฤษชนกฯ เป็นคู่สมรสของนายอารักษ์
  สุขสวัสดิ์ ซึ่งดำรงตำแหน่งเป็นผู้ถือหุ้น กรรมการ กรรมการผู้มีอำนาจลงนาม
  และผู้บริหารของบริษัท

ทั้งนี้
เนื่องจากเพื่อเป็นการป้องกันปัญหาความขัดแย้งทางผลประโยชน์ที่อาจเกิดขึ้นได้ในกรณีที่นายอารักษ์
สุขสวัสดิ์ และคู่สมรสคือ นางสาวกฤษชนก ปัทมสัตยาสนธิ ซึ่งแต่ละท่าน
มีส่วนร่วมในการเป็นกรรมการ ผู้บริหาร และผู้ถือหุ้นใหญ่ในกิจการอันมีสภาพอย่างเดียวกัน ดังนั้น
นายอารักษ์ สุขสวัสดิ์ ในฐานะ ผู้ให้สัญญา ได้จัดทำสัญญาขึ้นต่อ บริษัท อีสต์โคสท์เฟอร์นิเทค จำกัด
(มหาชน) ในฐานะ บริษัท โดยมีสาระสำคัญของสัญญา ดังนี้

1.  ผู้ให้สัญญาตกลงว่า ในระหว่างที่ผู้ให้สัญญาดำรงตำแหน่งกรรมการผู้มีอำนาจลงนาม
    กรรมการบริหาร และกรรมการผู้จัดการของบริษัท และ/หรือยังเป็นพนักงานของบริษัท
    ผู้ให้สัญญาจะต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติที่ประชุมผู้ถือหุ้นด้วยความซื่อสัตย์สุจริต และรักษาผลประโยชน์ของบริษัท

2.  ผู้ให้สัญญาตกลงเพิ่มเติมว่า ในระหว่างที่ผู้ให้สัญญาดำรงตำแหน่งตามข้อ 1
    และ/หรือยังเป็นพนักงานของบริษัท
    ผู้ให้สัญญาจะไม่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัทหรือเข้าเป็นผู้ถือหุ้นของบริษัทหรือเป็นหุ้นส่วนในห้างหุ้นส่วนสามัญ
    หรือเป็นหุ้นส่วนไม่จำกัดความรับผิดในห้างหุ้นส่วนจำกัด หรือเป็นกรรมการของบริษัทเอกสาร
    หรือบริษัทอื่นที่ประกอบกิจการอันมีสภาพอย่างเดียวกัน
    และ/หรือเป็นการแข่งขันกับกิจการของบริษัท
    ไม่ว่าจะทำเพื่อประโยชน์ตนเองหรือประโยชน์ผู้อื่น ตามระเบียบข้อบังคับของบริษัท
    พระราชบัญญัติบริษัทมหาชนจำกัด พระราชบัญญัติหลักทรัพย์และตลาดหลักทรัพย์
    และกฎหมายที่เกี่ยวข้อง
    เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้งผู้ให้สัญญาเป็นกรรมการของบริษัท
    หรือโดยได้รับความยินยอมจากคณะกรรมการของบริษัท หรือที่ประชุมผู้ถือหุ้นของบริษัท
    แล้วแต่กรณี ตามระเบียบข้อบังคับ และ/หรือกฎหมายที่เกี่ยวข้อง

  ในกรณีที่ ผู้ให้สัญญาไม่ปฏิบัติตามข้อกำหนดและเงื่อนไขข้างต้น
  บริษัทมีสิทธิที่จะเรียกร้องค่าเสียหายในการที่บริษัทได้รับความเสียหายจากการกระทำของผู้ให้สัญญาก็ได้
  ทั้งนี้ ต้องฟ้องภายใน 1 ปี นับแต่วันที่บริษัทหรือผู้ถือหุ้นตามที่กล่าวในวรรคต่อไปทราบถึงการฝ่าฝืน
  และไม่เกิน 2 ปี นับแต่วันฝ่าฝืน

  ในกรณีที่ บริษัทไม่ใช้สิทธิเรียกร้องค่าเสียหายข้างต้น
  ผู้ให้สัญญายินยอมให้ผู้ถือหุ้นคนหนึ่งคนใดหรือหลายคน ซึ่งถือหุ้นรวมกันไม่น้อยกว่าร้อยละ 5
  ของหุ้นที่จำหน่ายได้ทั้งหมด จะแจ้งเป็นหนังสือให้บริษัทดำเนินการเรียกร้องก็ได้
  ถ้าหากบริษัทไม่ดำเนินการตามที่ผู้ถือหุ้นแจ้งภายใน 1 เดือน นับจากวันที่แจ้ง
  หรืออายุความตามวรรคสอง เหลือน้อยกว่า 1 เดือน
  ผู้ถือหุ้นดังกล่าวจะใช้สิทธิเรียกร้องแทนบริษัทนั้นก็ได้

3.  หากในอนาคต ผู้ให้สัญญาได้รับข้อมูล
    หรือมีผู้เสนอข้อมูลที่เกี่ยวกับธุรกิจการผลิตและจำหน่ายเฟอร์นิเจอร์ที่มีศักยภาพและมีความน่าสนใจในการลงทุน
    ผู้ให้สัญญาตกลงที่จะนำเสนอให้คณะกรรมการของบริษัทเป็นผู้พิจารณาทั้งหมดเพียงผู้เดียว
    และแม้ว่าคณะกรรมการของบริษัท
    จะไม่พิจารณาดำเนินการลงทุนในธุรกิจการผลิตและจำหน่ายเฟอร์นิเจอร์ดังกล่าวก็ตาม
    ผู้ให้สัญญาก็จะไม่ดำเนินการลงทุนกับบุคคลหนึ่งบุคคลใด ร่วมลงทุน หรือถือหุ้นใด ๆ เอง
    ไม่ว่าเงื่อนไขในการลงทุนจะมีเงื่อนไขที่ด้อยกว่าก็ตาม

บริษัทมีรายได้จากการขายโดยส่วนใหญ่มาจากการผลิตและจำหน่ายโดยตรง
การผลิตและจำหน่ายตามคำสั่งซื้อ (Made to order) ได้แก่ เฟอร์นิเจอร์ไม้ปาร์ติเคิลบอร์ด
และไม้ยางพารา ให้กับลูกค้าทั้งในประเทศและต่างประเทศ โดยกลุ่มลูกค้าในประเทศ
ประกอบด้วยกลุ่มร้านค้าปลีกขนาดใหญ่ (Modern Trade) ได้แก่ เทสโก้ โลตัส (Tesco Lotus)
บิ๊กซี (Big C) โฮมโปร (Home Pro)
สำหรับลูกค้าต่างประเทศจะเป็นการผลิตและจำหน่ายตามคำสั่งซื้อให้กับบริษัทผู้จำหน่ายเฟอร์นิเจอร์
และร้านค้าปลีกรายใหญ่ (Modern Trade) หลายรายในประเทศญี่ปุ่น
โดยหากพิจารณาจากโครงสร้างรายได้จากการขายทั้งหมดของบริษัท จะพบว่า
มีสัดส่วนการขายให้กับลูกค้าประเทศในญี่ปุ่นมากกว่าร้อยละ 50 รองลงมาคือ
รายได้จากการผลิตและจำหน่ายสินค้าภายในประเทศ

โดยตราสินค้าที่ทางบริษัทเป็นผู้ผลิตและจำหน่ายให้กับกลุ่มร้านค้าปลีกขนาดใหญ่ (Modern Trade)
ประกอบด้วยตราสินค้าที่เป็นของบริษัทเอง ได้แก่ “Muse” “Fur Direct” และ “Leaf”
โดยเป็นตราสินค้าที่ทางบริษัทผลิตและจำหน่ายให้กับ เทสโก้ โลตัส (Tesco Lotus) บิ๊กซี (Big
C) และโฮมโปร (Home Pro) ตามลำดับ สำหรับตราสินค้า “ELEGA”
จะเป็นตราสินค้าที่บริษัทใช้สำหรับการจำหน่ายภายในโชว์รูมสาขาเพื่อแสดงสินค้าและจำหน่ายเฉพาะเฟอร์นิเจอร์ไม้ยางพารา
และเฟอร์นิเจอร์นำเข้าที่เป็นไม้จริงเท่านั้น ซึ่งโชว์รูมจะตั้งอยู่ในอินเด็กซ์ ลีฟวิ่ง มอลล์ (Index
Living Mall) และ โฮมโปร (Home Pro) โดยมีจำนวนโชว์รูม ณ วันที่ วันที่ 31 ธันวาคม
2555 เท่ากับ 12 สาขา และ 3 สาขา ตามลำดับ
นอกจากนี้ช่องทางการจำหน่ายสินค้าตามที่กล่าวมาข้างต้นแล้ว
บริษัทยังมีรายได้จากการจำหน่ายเฟอร์นิเจอร์ให้กับกลุ่มร้านค้าปลีกรายย่อยทั่วไป (Dealer)
ซึ่งสัดส่วนดังกล่าวยังมีมูลค่าไม่สูง
เนื่องจากบริษัทได้เริ่มขยายช่องทางการจำหน่ายดังกล่าวเมื่อช่วงเดือนกรกฎาคม ปี 2555 ที่ผ่านมา
ทั้งนี้ บริษัทอยู่ระหว่างการขอจดทะเบียนตราสินค้าใหม่ในนาม “Costa” โดยจะแล้วเสร็จภายใน 6
เดือนข้างหน้า เพื่อใช้เป็นตราสินค้าสำหรับการจำหน่ายผ่านทาง Dealer
โดยบริษัทเริ่มมีรายได้จากการจำหน่ายเฟอร์นิเจอร์ในตราสินค้าดังกล่าวตั้งแต่ไตรมาสที่ 3 ปี 2555
ที่ผ่านมา

นอกจากรายได้จากการขายของบริษัทจะมาจากการผลิตและจำหน่ายเฟอร์นิเจอร์ไม้ปาร์ติเคิลบอร์ด
และไม้ยางพาราแล้ว
ธุรกิจซื้อมาและจำหน่ายไปสำหรับเฟอร์นิเจอร์ไม้ยางพาราที่ทางบริษัทเป็นผู้ผลิตเอง
และเฟอร์นิเจอร์ไม้จริงที่สั่งซื้อจากในประเทศและนำเข้าจากต่างประเทศแล้ว
บริษัทยังมีรายได้จากการจำหน่ายกระดาษปิดผิวรวมถึงไม้ยางพาราแปรรูปอบแห้ง
และการให้บริการตัดแผ่นปิดขอบไม้ (พีวีซี) ที่ใช้ในการผลิตเฟอร์นิเจอร์ด้วย

1.  โครงสร้างรายได้ของบริษัท

สำหรับการนำเสนอข้อมูลในส่วนของตัวเลขและมูลค่าต่าง ๆ
ตามที่ปรากฏในแบบแสดงรายการข้อมูลการเสนอขายหลักทรัพย์ / หนังสือชี้ชวนนี้
สามารถอธิบายแหล่งที่มาของตัวเลขในแต่ละปี ได้ดังนี้

  1. ตัวเลขที่นำเสนอสำหรับ ปี 2553 จะเป็นการใช้ตัวเลขจากงบการเงินรวมสำหรับกลุ่มกิจการ
  โดยในปีดังกล่าว
  ผู้ถือหุ้นของบริษัทและบริษัทในเครือได้เห็นชอบให้บริษัทและบริษัทในเครือดำเนินการรวมธุรกิจภายใต้การควบคุมเดียวกันและปรับปรุงโครงสร้างการดำเนินงานและการเงินของบริษัทในเครือให้มาอยู่ภายใต้การควบคุมของบริษัท
  โดยมีการดำเนินการที่สำคัญ ดังนี้

1.  ในเดือนตุลาคม 2553 ได้มีการโอนพนักงานและสายการผลิตสินค้า
    พร้อมทั้งจำหน่ายสินค้าสำเร็จรูป สินค้าระหว่างผลิต วัตถุดิบ
    วัสดุสิ้นเปลืองของบริษัทในเครือมายังบริษัท

2.  ในเดือนพฤศจิกายน และธันวาคม 2553 ได้มีการจำหน่ายเครื่องจักรและอุปกรณ์บางส่วน
    (ด้วยราคาประเมินโดยผู้ประเมินราคาอิสระสองราย
    โดยราคาซื้อขายอ้างอิงจากราคาประเมินที่ต่ำกว่า
    โดยรายงานประเมินราคามีวัตถุประสงค์สาธารณะในการเปิดเผยข้อมูล)
    ของบริษัทในเครือมาให้แก่บริษัท

3.  ในเดือนธันวาคม 2553 ได้มีการขอลดยอดวงเงินสินเชื่อต่าง ๆ
    ของบริษัทในเครือที่มีกับสถาบันการเงินต่าง ๆ
    และโอนเพิ่มเป็นยอดวงเงินสินเชื่อของบริษัทแทน

โดยงบการเงินรวมสำหรับกลุ่มกิจการดังกล่าว
เป็นงบการเงินที่ถูกจัดทำขึ้นเพื่อสะท้อนให้เห็นถึงผลจากการรวมธุรกิจภายใต้การควบคุมเดียวกัน
โดยเป็นการซื้อสินทรัพย์ที่ใช้ในการดำเนินงานเกือบทั้งหมดของบริษัทในเครือ ซึ่งสินทรัพย์ดังกล่าว
ได้แก่ สินค้าคงเหลือ และสินทรัพย์ถาวร โดยผู้ซื้อคือ บริษัท
ซึ่งเป็นกิจการที่มีอำนาจควบคุมกิจการอื่นที่อยู่ภายใต้การควบคุมเดียวกัน ภายหลังการซื้อ – ขาย
สินทรัพย์ดังกล่าว บริษัทในเครือทั้งสี่แห่งได้ทยอยหยุดดำเนินกิจกรรมหลักทางธุรกิจ
โดยผู้ถือหุ้นของแต่ละบริษัทเป็นบุคคลกลุ่มเดียวกันและเป็นผู้ถือหุ้นของบริษัทเช่นเดียวกัน
สินทรัพย์ส่วนที่ไม่ได้ถูกบริษัทซื้อมาสุทธิจากหนี้สินทั้งหมดของบริษัทในเครือทั้งสี่แห่ง ณ วันที่ 31
ธันวาคม 2553 ได้ถูกแสดงเป็นรายการ
“ส่วนได้เสียที่เป็นของผู้มีอำนาจควบคุมในบริษัทอื่นในกลุ่มบริษัทที่มีการรวมธุรกิจภายใต้การควบคุมเดียวกัน”
ในงบแสดงฐานะการเงินและงบแสดงการเปลี่ยนแปลงส่วนของผู้ถือหุ้นของปี 2553 นอกจากนี้
ผลขาดทุนจากการประกอบการของบริษัทในเครือดังกล่าวเกือบทั้งหมดสำหรับปี 2553
เป็นส่วนที่รับผิดชอบโดยผู้มีอำนาจควบคุมในบริษัทในเครือดังกล่าว ดังนั้น
บริษัทจึงแสดงรายการขาดทุนจากการดำเนินงานสำหรับปี 2553
ของบริษัทในเครือทั้งสี่แห่งซึ่งรวมอยู่ในงบการเงินสำหรับกลุ่มกิจการของปี 2553 เป็น
“ขาดทุนที่เป็นของผู้มีอำนาจควบคุมในบริษัทอื่นในกลุ่มบริษัทที่มีการรวมธุรกิจภายใต้การควบคุมเดียวกัน”
ในงบกำไรขาดทุนเบ็ดเสร็จสำหรับปี 2553

1.  ตัวเลขที่นำเสนอสำหรับ ปี 2554 และตัวเลขปี 2555
    จะเป็นตัวเลขจากงบการเงินรวมของบริษัท

  โดยในปี 2554 ได้มีการดำเนินการเกี่ยวกับการจัดโครงสร้างกลุ่มบริษัทที่สำคัญเพิ่มเติมจากปี
  2553 ดังนี้

1.  เดือนมีนาคม และเมษายน 2554
    ได้มีการจำหน่ายเครื่องจักรและอุปกรณ์ส่วนที่เหลือและสินทรัพย์ถาวรอื่น
    ยกเว้นอาคารและส่วนปรับปรุงอาคาร (ด้วยราคาประเมินโดยผู้ประเมินราคาอิสระสองราย
    โดยราคาซื้อขายอ้างอิงจากราคาประเมินที่ต่ำกว่า
    โดยรายงานประเมินราคามีวัตถุประสงค์สาธารณะในการเปิดเผยข้อมูล)
    ของบริษัทในเครือมาให้แก่บริษัท

2.  เมื่อวันที่ 1 กรกฎาคม 2554 ได้มีการจำหน่ายอาคารและส่วนปรับปรุงอาคาร
    (ด้วยราคาประเมินโดยผู้ประเมินราคาอิสระสองราย
    โดยราคาซื้อขายอ้างอิงจากราคาประเมินที่ต่ำกว่า) ของบริษัทในเครือมาให้แก่บริษัท

ทั้งนี้ ในระหว่างเดือนตุลาคม 2553 ถึงเดือนมิถุนายน 2554
บริษัทในเครือได้เรียกเก็บค่าเช่าสินทรัพย์ถาวรจากบริษัท
สำหรับสินทรัพย์ถาวรในส่วนที่ยังไม่ได้จำหน่ายมาให้แก่บริษัท
แต่บริษัทเป็นผู้ใช้สินทรัพย์ถาวรดังกล่าวในการดำเนินงานของบริษัทโดยเริ่มตั้งแต่วันที่ 1 ตุลาคม
2553 ทั้งนี้
บริษัทและบริษัทในเครือเรียกเก็บค่าเช่าสินทรัพย์ถาวรระหว่างกันในอัตราที่อ้างอิงราคาประเมินทรัพย์สินของผู้ประเมินราคาอิสระสองราย
โดยรายงานประเมินราคามีวัตถุประสงค์สาธารณะในการเปิดเผยข้อมูล

โดยในปี 2554 ซึ่งเป็นปีที่การรวมธุรกิจภายใต้การควบคุมเดียวกันของบริษัท
และบริษัทในเครือได้ดำเนินการแล้วเสร็จสมบูรณ์
โดยฐานะการเงินและผลการดำเนินงานของบริษัทในเครือทั้งสี่แห่งได้ถูกแยกออกไปอย่างเบ็ดเสร็จเด็ดขาดจากบริษัทซึ่งเป็นส่วนที่รับผิดชอบเต็มจำนวนโดยผู้มีอำนาจควบคุมในบริษัทในเครือดังกล่าว
ดังนั้น บริษัทจึงไม่มีการจัดทำงบการเงินสำหรับกลุ่มกิจการ ในปี 2554
และได้กลับรายการส่วนได้เสียที่เป็นของผู้มีอำนาจควบคุมในบริษัทอื่นในกลุ่มบริษัทที่มีการรวมธุรกิจภายใต้การควบคุมเดียวกันที่เคยบันทึกในปี
2553 ออกจากงบการเงินของบริษัท
และได้รับรู้ส่วนเกินทุนจากการรวมธุรกิจภายใต้การควบคุมเดียวกันจำนวนเงินประมาณ 54.2
ล้านบาท ซึ่งเกิดจากการซื้อสินทรัพย์ถาวรของบริษัทในเครือในปี 2553
และถูกตัดรายการออกไปในการจัดทำงบการเงินรวมสำหรับกลุ่มกิจการสำหรับปี 2553
ตามที่แสดงในงบแสดงการเปลี่ยนแปลงส่วนของผู้ถือหุ้นสำหรับปี 2554

กลุ่มบริษัทอีสต์โคสท์ ได้ดำเนินการปรับโครงสร้างเสร็จเรียบร้อยอย่างสมบูรณ์ โดยเหลือเพียง
บริษัท อีสต์โคสท์เฟอร์นิเทค จำกัด (มหาชน) (ECF) เป็นบริษัทที่ดำเนินธุรกิจเพียงแห่งเดียว
ตั้งแต่วันที่ 30 มิถุนายน 2554
โดยการจัดโครงสร้างกลุ่มบริษัทอีสต์โคสท์ที่ผ่านมาที่เกิดขึ้นในระหว่างช่วงปี 2553 ถึงปี 2554
มีวัตถุประสงค์เพื่อขจัดรายการระหว่างกัน (Connected Transaction)
และป้องกันปัญหาความขัดแย้งทางผลประโยชน์ (Conflict of Interest)
โดยกระบวนการปรับโครงสร้างกลุ่มบริษัทอีสต์โคสท์เริ่มจากการซื้อที่ดินทั้งหมดที่ใช้ในการประกอบธุรกิจที่ขณะนั้นเป็นกรรมสิทธิ์ส่วนตัวของกรรมการบริษัทเข้าเป็นกรรมสิทธิ์ในนาม
ECF การดำเนินการซื้อเครื่องจักร อาคารโรงงาน สต็อกสินค้า ทรัพย์สินอื่น ๆ จาก 4
บริษัทเข้าเป็นกรรมสิทธิ์ของ ECF การโอนย้ายพนักงานจาก 4 บริษัท เข้าปฏิบัติงานใน ECF
รวมถึงการดำเนินการจ่ายชำระคืนหนี้สินในระหว่างกลุ่มบริษัทให้เสร็จสิ้น

ทั้งนี้ที่ประชุมคณะกรรมการของ ECD ECI VCD และ VCI ได้จัดการประชุมขึ้นในช่วงเดือนกันยายน
ปี 2555 เพื่อเป็นการป้องกันความขัดแย้งทางผลประโยชน์ที่อาจเกิดขึ้นในอนาคต
โดยมีมติจากที่ประชุม
”พิจารณาและเห็นชอบให้มีการกำหนดนโยบายการดำเนินธุรกิจที่จะไม่แข่งขันกับ บริษัท
อีสต์โคสท์เฟอร์นิเทค จำกัด (ซึ่งขณะนั้นยังเป็นบริษัทจำกัด)” และเนื่องจากทั้ง 4
บริษัทดังกล่าวมีผลขาดทุนสะสมจึงอยู่ระหว่างรอใช้ประโยชน์จากผลขาดทุนสะสม
หรือพิจารณาเพื่อให้ชำระบัญชีและปิดกิจการให้เรียบร้อยต่อไป

บริษัทมีโครงสร้างรายได้ แยกตามประเภทของผลิตภัณฑ์ ดังนี้

+-----------------------+-------+------+-------+-----+-------+------+
| กลุ่มผลิตภัณฑ์             | 2553  |      | 2554  |     | ปี     |      |
|                       |       |      |       |     | 2555  |      |
+=======================+=======+======+=======+=====+=======+======+
|                       | ล     | ร    | ล     | ร้อ  | ล     | ร    |
|                       | ้านบาท | ้อยละ | ้านบาท | ยละ | ้านบาท | ้อยละ |
+-----------------------+-------+------+-------+-----+-------+------+
| 1.  เ                 | 6     | 7    | 7     | 76  | 7     | 7    |
| ฟอร์นิเจอร์ไม้ปาร์ติเคิลบอร์ด | 89.08 | 1.62 | 66.41 | .99 | 57.38 | 0.12 |
+-----------------------+-------+------+-------+-----+-------+------+
| 2                     | 1     | 1    | 1     | 12  | 2     | 1    |
| .  เฟอร์นิเจอร์ไม้ยางพารา | 44.10 | 4.98 | 21.06 | .16 | 02.49 | 8.75 |
+-----------------------+-------+------+-------+-----+-------+------+
| 3.  เฟอ               | 65.71 | 6.83 | 56.32 | 5   | 52.62 | 4.87 |
| ร์นิเจอร์ที่จำหน่ายผ่านโชว์รูม |       |      |       | .66 |       |      |
+-----------------------+-------+------+-------+-----+-------+------+
| 4.  กระดาษปิดผิว        | 36.03 | 3.75 | 34.04 | 3   | 50.16 | 4.64 |
|                       |       |      |       | .42 |       |      |
+-----------------------+-------+------+-------+-----+-------+------+
| 5.                    | 7.22  | 0.75 | 4.94  | 0   | 2.08  | 0.19 |
|   ไม้ยางพาราแปรรูปอบแห้ง |       |      |       | .50 |       |      |
+-----------------------+-------+------+-------+-----+-------+------+
| รายได้จากการขาย - สุทธิ  | 9     | 9    | 9     | 98  | 1,0   | 9    |
|                       | 42.15 | 7.92 | 82.77 | .74 | 64.73 | 8.58 |
+-----------------------+-------+------+-------+-----+-------+------+
| รายได้อื่น ๆ^(1/)        | 20.03 | 2.08 | 12.56 | 1   | 15.36 | 1.42 |
|                       |       |      |       | .26 |       |      |
+-----------------------+-------+------+-------+-----+-------+------+
| รายได้รวม              | 9     | 10   | 9     | 100 | 1,0   | 10   |
|                       | 62.18 | 0.00 | 95.33 | .00 | 80.10 | 0.00 |
+-----------------------+-------+------+-------+-----+-------+------+

หมายเหตุ : ^(1/) รายได้อื่น ๆ ได้แก่ กำไร (ขาดทุน) จากการขายสินทรัพย์ถาวร
รายได้ค่าเช่าและค่าบริการ ดอกเบี้ยรับ กำไร (ขาดทุน) จากอัตราแลกเปลี่ยน รายได้อื่น (ได้แก่
ค่าบริการตัดแผ่นปิดขอบไม้ (พีวีซี) รายได้ขายเศษวัสดุ / รายได้จากการชดเชยการส่งออก /
ส่วนลดรับ / อื่น ๆ)

บริษัทมีโครงสร้างรายได้จากการจำหน่ายเฟอร์นิเจอร์ แยกตามประเภทช่องทางการจัดจำหน่าย
ดังนี้

  --------------------------------------------------------------------------------------------
  ช่องทางการจัดจำหน่าย                    2553              2554              ปี 2555     
  ------------------------------------ -------- -------- -------- -------- ---------- --------
                                       ล้านบาท   ร้อยละ    ล้านบาท   ร้อยละ    ล้านบาท     ร้อยละ

  1. การผลิตและจำหน่ายตามคำสั่งซื้อ (Made to 546.66   60.81    568.17   60.20    658.24     65.01
  order)                                                                              

  2.                                   286.52   31.87    319.30   33.83    301.63     29.79
  การผลิตและจำหน่ายโดยใช้ตราสินค้าของบริษัท                                                  

  3. การจำหน่ายผ่านโชว์รูม                 65.71    7.31     56.32    5.97     48.42      4.78

  4. การจำหน่ายผ่านร้านค้าปลีกรายย่อย        -        0.00     -        0.00     4.20       0.41
  (Dealer)^(1/)                                                                       

  ตัวเลขจากการจำหน่ายเฟอร์นิเจอร์^(2/)      898.89   100.00   943.79   100.00   1,012.48   100.00
  --------------------------------------------------------------------------------------------

หมายเหตุ : ^(1/) การจำหน่ายผ่านตัวแทนรายย่อย (Dealer) เริ่มจำหน่ายเมื่อเดือนกรกฎาคม
2555 ที่ผ่านมา โดยผ่านตราสินค้า “Costa”

^(2/) ผลรวมของรายได้จากการจำหน่ายเฟอร์นิเจอร์
จะเท่ากับตัวเลขรวมของเฟอร์นิเจอร์ไม้ปาร์ติเคิลบอร์ด / เฟอร์นิเจอร์ไม้ยางพารา
และเฟอร์นิเจอร์ซื้อมาเพื่อจำหน่าย ตามที่ได้นำเสนอไว้ในตารางก่อนหน้า

บริษัทมีโครงสร้างรายได้ แยกตามการจำหน่ายภายในประเทศและต่างประเทศ ดังนี้

+---------------------+-------+------+------+------+-------+-------+
| ช่องทางการจัดจำหน่าย   | 2553  |      | 2554 |      | ปี     |       |
|                     |       |      |      |      | 2555  |       |
+=====================+=======+======+======+======+=======+=======+
|                     | ล     | ร    | ล้า   | ร    | ล     | ร้อยละ |
|                     | ้านบาท | ้อยละ | นบาท | ้อยละ | ้านบาท |       |
+---------------------+-------+------+------+------+-------+-------+
| 1.                  | 3     | 3    | 29   | 2    | 4     | 38.18 |
|   จำหน่ายภายในประเทศ | 23.75 | 4.36 | 4.46 | 9.96 | 06.49 |       |
+---------------------+-------+------+------+------+-------+-------+
| 2.  จำหน่ายต่างประเทศ | 6     | 6    | 68   | 7    | 6     | 61.82 |
|                     | 18.40 | 5.64 | 8.31 | 0.04 | 58.24 |       |
+---------------------+-------+------+------+------+-------+-------+
| รายได้จากการขาย -    | 9     | 10   | 98   | 10   | 1,0   | 1     |
| สุทธิ                 | 42.15 | 0.00 | 2.77 | 0.00 | 64.73 | 00.00 |
+---------------------+-------+------+------+------+-------+-------+

1.  เป้าหมายการดำเนินธุรกิจ

บริษัทได้กำหนดวิสัยทัศน์และเป้าหมายในการดำเนินธุรกิจด้วยความมุ่งมั่นที่จะครองส่วนแบ่งทางการตลาดในอันดับ
1 ใน 5 ของธุรกิจเฟอร์นิเจอร์ของประเทศไทย

ปัจจุบันบริษัทมีแนวโน้มการเติบโตของยอดขายในกลุ่มเฟอร์นิเจอร์ทั้งในส่วนไม้ปาร์ติเคิลบอร์ดและไม้ยางพาราเพิ่มขึ้นอย่างต่อเนื่อง
โดยยอดขายที่เพิ่มขึ้นดังกล่าวเกิดจากการสั่งซื้ออย่างต่อเนื่องด้วยความเชื่อมั่นของกลุ่มลูกค้าในต่างประเทศ
โดยเฉพาะในประเทศญี่ปุ่นที่ทางบริษัทมีการติดต่อซื้อขายกันมาเป็นเวลานานกว่า 10 ปี
ด้วยความเชื่อมั่นดังกล่าวส่งผลให้อัตราการเติบโตในยอดขายของบริษัทมีแนวโน้มเพิ่มสูงขึ้นอย่างต่อเนื่องซึ่งรวมถึงปริมาณความต้องการเฟอร์นิเจอร์ในประเทศ
และโอกาสในการขยายตลาดไปยังกลุ่มประเทศใหม่ที่มีแนวโน้มเพิ่มสูงขึ้นด้วยเช่นกัน
ดังนั้นบริษัทจึงจำเป็นที่จะต้องวางแผนการขยายกำลังการผลิต
การปรับปรุงกระบวนการผลิตให้มีความทันสมัย รวดเร็ว
พร้อมรองรับปริมาณคำสั่งซื้อที่จะเพิ่มขึ้นอย่างต่อเนื่องได้ทันเวลา

สำหรับกลุ่มลูกค้าใหม่
บริษัทได้วางแผนเน้นการขยายตลาดไปสู่กลุ่มประเทศกำลังพัฒนาที่มีปริมาณความต้องการผลิตภัณฑ์เฟอร์นิเจอร์เพิ่มขึ้นและมีแนวโน้มขยายตัวอย่างต่อเนื่อง
อาทิเช่น กลุ่มประเทศแถบตะวันออกกลาง กลุ่มประเทศในทวีปแอฟริกา รวมไปถึงประเทศเพื่อนบ้าน
ได้แก่ ลาว พม่า กัมพูชา เวียดนาม
เพื่อเป็นการเตรียมความพร้อมสำหรับการเปิดประชาคมเศรษฐกิจอาเซียนที่จะเกิดขึ้นในต้นปี 2558
ต่อไป